Nicolaus Papa IIII voluit, quod Ecclesiæ, Capellæ,  Cimiteria Ordinis Cluniacen. existant immunia ab omni exactione. Et quod ibidem propter excommunicationem non patiantur suspensionem diuinorum officiorum. Et quod tam fratres, quam eorum famuli,  qui se Monasticæ Religioni donauerint, diuina valeant celebrare,  debita peragere sepulturæ. Item, quod possunt recipere ad conuersionem, seu sepulturam quoscumque, nisi essent excommunicati. Item quod fratres non possint trahi vltra duas dietas, non obstante indulgentia in forma communi. Item quod non possint excommunicari. Ad instar Priuilegiorum Alexandri IV. Vrbani IV.  Clementis IV. Item Bulla eiusdem per quam modificat statuta Gregorij IX ea renouando, quoad aliqua. In quibus Statutis Nicolai agitur de celebratione Capituli generalis Cluniacensis, de reformatione Ordinis Cluniac. Et fuerunt facta per dictum Nicolaum anno Domini 1289. In mense Septembris.